bráhmaṇa evá tát kṣatráṃ janayati bráhmaṇo hí kṣatráṃ jā́yate téja indriyám íti téja evā̀sminn indriyáṃ vīryàṃ dadhā́ti súrayā́ sóma íti súrayā́ hí sómaḥ sutá ā́suta íty ā́sutā́d dhí sūyáte mádā́yéti mádā́ya vā́vá sómo mádā́ya súrobhā́v evá somamadáṃ ca surā́madáṃ cā́varunddhe śukréṇa deva devátā́ḥ pipṛgdhī́ti śukréṇa deva devátā́ḥ prīṇīhī́ty evaìtád ā́ha rásenā́nnaṃ yájamā́nā́ya dhehī́ti rásam evā́nnaṃ yájamā́ne dadhā́ti pū́rve payograhā́ gṛhyanté 'pare surā́grahā́ víśaṃ tát kṣatrásyā́nuvartmā́naṃ karoti